
Cyflwyniad

Mae Cymraeg 2050 yn ei gwneud yn glir bod rôl y sector addysg yn  hollbwysig i gyflawni'r nod o gyrraedd miliwn o siaradwyr. Mae'r strategaeth yn nodi'n glir 
‘Mae addysg yn ganolog i’n gweledigaeth, ond mae’n rhaid i ni sicrhau fod ein pobl ifanc yn gadael y system addysg yn barod i ddefnyddio’r iaith ym mhob cyd-destun ac yn falch o gael gwneud hynny.’ ( Llywodraeth Cymru 2017)  
Mae sicrhau bod y system yn cael ei datblygu i allu cefnogi anghenion siaradwyr rhugl, siaradwyr newydd a sicrhau hawl plant Cymru i dderbyn rhodd y Gymraeg yn hanfodol. Mae ymyrraeth strategol wedi'i gynllunio er mwyn galluogi y weledigaeth i hyn ddigwydd ac mae'r strategaeth yn cydnabod bod addysg a hyfforddiant yn hanfodol wrth gyrraedd y targed. Y sianens yw gweithredu y cynllun a sicrhau fod popeth yn ei le i fwrw ymlaen.
Bydd yr aseiniad hwn yn canolbwyntio ar strategaethau'r Coleg Cymraeg Cenedlaethol a  sut mae cynllun gweithredu'r CCC wedi llywio cynllun gweithredu Coleg Gŵyr Abertawe. Mae'r rhain yn sefydliadau sy'n canolbwyntio ar y sectorau addysg bellach a phrentisiaethau sydd hefyd yn cyfrannu tuag at y nod o gyrraedd miliwn o siaradwyr erbyn 2050.  Bydd yr aseiniad yn edrych ar y pileri strategol sydd wedi'u rhoi ar waith i gyflawni targedau a osodwyd ond bydd hefyd yn dadlau nad oes digon o ffocws wedi'i roi i bwysigrwydd emosiynol y Gymraeg wrth greu hunaniaeth ac ymdeimlad o berthyn.








Cyd destun cefndirol a  dadansoddiad o gynllun hyrwyddo addysg bellach y Coleg Cymraeg Cenedlaethol
Sefydlwyd y Coleg Cymraeg Cenedlaethol yn 2011 gan Lywodraeth Cymru i sicrhau bod cyrsiau ac adnoddau Cymraeg ar gael i fyfyrwyr ar draws Prifysgolion yng Nghymru.  Fe wnaeth gwaith y coleg ehangu i'r sector Addysg Bellach ym mis Rhagfyr 2017 ar ôl i grŵp gael ei sefydlu i adolygu gweithgareddau'r coleg.  Argymhellodd y  grwp dylai cylch gwaith y Coleg ymestyn y tu hwnt i addysg uwch.  Cafodd y Coleg y dasg o weithio gyda Llywodraeth Cymru i greu cynllun gweithredu ffurfiol i ddatblygu darpariaeth ôl-16 cyfrwng Cymraeg dros y tair blynedd nesaf, ac i sefydlu bwrdd cynghori ôl-16 o arbenigwyr .  Gellir dadlau felly fod y gwaith yn y sector addysg bellach yn dal i fod yn gymharol ddiweddar o'i gymharu â gwaith y Coleg Cymraeg sy’n mynd ymplaen yn y sector addysg uwch.  Mae'n rhaid cydnabod hefyd fod arbenigedd a phrofiad y coleg hyd at y cyfnod hwnnw o fewn y sector addysg uwch a fod  angen sicrhau fod yna ymwybyddiaeth o’r gwahaniaethau rhwng y sectorai. I fynd i'r afael â hyn, sefydlwyd grŵp cynghori arbenigol i lywio'r coleg i sicrhau arbenigedd gan y sector. Roedd hyn yn sicrhau bod llais y sector yn cael ei glywed yn glir gan fod llawer o'r byrddau cynghori yn benaethiaid o'r colegau addysg bellach gyda dealltwriaeth glir o'r pwysau a'r heriau sy'n wynebu'r sector.  Fodd bynnag, nid yw eu gwybodaeth am y sector yn cyfateb yn awtomatig â gwybodaeth o'r sector o safbwynt y Gymraeg ac ni ellir ond gobeithio bod y penaethiaid wedi ymgynghori â rheolwyr sy'n gyfrifol am y Gymraeg am eu barn a'u harbenigedd tra’n gweithio ar ddatblygiad y cynllun. 
Mae'r cynllun gweithredu ‘Tuag at Cymraeg 2050: Miliwn o siaradwyr’  wedi'i drefnu'n dda, yn fanwl ac wedi'i seilio ar 'bileri' synhwyrol sydd wedi'u hystyried yn hanfodol ar gyfer llwyddiant. Y pileri hyn yw profiad y dysgwr, capasiti staffio, darpariaeth, adnoddau, asesu a chymwysterau ac ymgysylltu â chyflogwyr.  Mae cydnabyddiaeth bod yn rhaid datblygu'r holl ffactorau hyn ar yr un pryd gan y bydd y rhain yn 
'sicrhau bod cyfanrwydd strwythurol y cynllun ehangachyn cael ei gynnal' (pwynt 32, Coleg Cymraeg Cenedlaethol)) 
Mae gan y cynllun gweithredu ymwybyddiaeth o faint y dasg ac mae'n nodi
' os mai dim ond rhai o’r heriau a nodwyd fydd yn cael sylw yn y cynllun a/neu os na roddir adnoddau digonol iddo, prin fydd y gobaith o gyflawni ein hamcan o wneud cyfraniad o sylwedd at y nod o filiwn o siaradwyr. ' ( Coleg Cymraeg Cenedlaethol 2018)
Mae'r dull cyfannol hwn yn synhwyrol a bydd yn sicrhau bod pob maes yn cael ei ddatblygu ar yr un pryd er mwyn creu system gymorth i fyfyrwyr tra yn y coleg. Er y byddai canolbwyntio ar un ar y tro yn golygu mwy o gynnydd yn y maes hwnnw a mwy o ganlyniadau, mae'r pileri i gyd yn rhyng-gysylltiedig ac yn dibynnu ar ei gilydd a dylai canolbwyntio ar bob un ohonynt adeiladu momentwm a galluogi'r weledigaeth. 
Yr hyn sy’n ar goll yn y y cynllun gweithredu yw gwir ddealltwriaeth o’r profiad o fod yn fyfyriwr Cymraeg mewn coleg addysg bellach lle nad yw'r rhan fwyaf o'ch cyfoedion yn siaradwyr rhugl  a lle nad yw'r pileri hyn yn y cynllun gweithredu yn eu lle'n llawn. Er mwyn dilyn cyfatebiaeth y pileri a'r adeiladau, rydym yn gofyn i fyfyrwyr ymgysylltu a gofyn am wwasanaeth Cymraeg tra bod y pileri a'r waliau'n cael eu hadeiladu o'u cwmpas! Mae hyn yn ddryslyd ac yn heriol iddyn nhw fel unigolion gan y bydd rhai pethau yn eu lle ond eraill ddim ac mae'r ddyletswydd yn gadarn arnyn nhw i fynnu a gofyn am eu hawliau gan fod y cynnig gweithredol ddim yn warantedig. Yr hyn sydd ei angen yw amgylchedd lle mae'r Gymraeg yn naturiol ar gael ac yn opsiwn hawdd i'w gymryd fel a awgymir gan modelau ymddygiad fel y model ‘EAST’ ( Service et al., 2014) Bydde gwau hwn i fewn i'r cynllyn yn beth da.
Mae'r cynllun gweithredu hefyd yn gosod meysydd blaenoriaeth ar gyfer datblygu iaith ac yn ariannu'r meysydd hyn yn uniongyrchol mewn colegau addysg bellach. Er bod blaenoriaethu meysydd ar gyfer datblygu yn rhesymegol ac yn synhwyrol gan ei fod yn caniatáu i gynnydd gael ei fesur a chymariaethau â darpariaeth a sectorau eraill. Mewn reality, ar lefel weithredol, mae’n golygi fod  rai myfyrwyr yn cael mynediad at gefnogaeth ac adnoddau ychwanegol ac nid eraill. Gall hwn arwain at anhegwch mewn sefydliadau lle mae rhai ardaloedd yn gallu cynnig mwy i fyfyrwyr nag mewn eraill. Mae Estyn wedi nodi hyn mewn adroddiad diweddar ar Goleg Gwent lle nododd yr adroddiad:
‘Nid yw cyfleoedd i ddysgwyr ddatblygu eu medrau Cymraeg a’u dealltwriaeth o ddiwylliant Cymru wedi eu datblygu’n ddigonol. Yn yr enghreifftiau gorau, o fewn sectorau blaenoriaeth, mae hwyluswyr y Gymraeg yn cefnogi hyrwyddo’r iaith Gymraeg a’i diwylliant. Er enghraifft, mae dysgwyr gofal plant yn ymarfer y Gymraeg yn ystod gweithgareddau lleoli gyda phlant ifanc. I’r gwrthwyneb, o fewn sectorau nad ydynt yn rhai blaenoriaethol, anaml y mae athrawon yn hyrwyddo’r iaith Gymraeg neu’i diwylliant neu’n defnyddio adnoddau dwyieithog o fewn sesiynau. O ganlyniad, mae’r rhan fwyaf o ddysgwyr yn y sesiynau hyn yn gwneud cynnydd annigonol yn datblygu eu medrau Cymraeg a’u dealltwriaeth o ddiwylliant Cymru.’ (t7 Estyn 2026)
Canlyniad anfwriadol o ganolbwyntio ar feysydd blaenoriaeth yw fod ardaloedd eraill yn teimlo nad yw'r Gymraeg yn flaenoriaeth iddynt ac nad yw'n berthnasol i'w sector. Gallai hyn hefyd rwystro dilyniant dysgwyr o Safon Uwch i'r brifysgol. Dylid cryfhau'r llwybr hwn gan fel arfer, mae gan fyfyrwyr Safon Uwch y gallu ieithyddol i astudio yn y Gymraeg ar lefel addysg uwch.  Bydd sicrhau eu bod yn cynnal a datblygu eu sgiliau wrth astudio Safon Uwch yn y coleg yn cynyddu'r siawns y byddant yn parhau â'u hastudiaethau yn y Gymraeg yn y brifysgol. O dan y cynllun gweithredu presennol, nid oes ffocws clir ar y garfan hon o fyfyrwyr ond gallai ffocws yma annog myfyrwyr o Gymru i ddewis Prifysgolion yng Nghymru ac yna gweithio yn economi Cymru gan ein bod yn gwybod bod myfyrwyr yn fwy tebygol o aros ac adeiladu bywydau lle aethant i'r Brifysgol.

Fodd bynnag, mae rhesymeg y tu ôl i'r meysydd blaenoriaeth ac mae manteisio ar ffactorau cadarnhaol a ffafriol mewn cyfnod o adnoddau cyfyngedig yn synhwyrol.  Mae myfyrwyr sy'n gweithio ym maes adeiladu ac iechyd a gofal cymdeithasol yn fwy tebygol o aros yn eu cymunedau ac yn adeiladu eu bywydau yno. Mae gweld cynnydd a gallu dangos sut y gellir cefnogi myfyrwyr trwy gydol eu hamser yn y coleg a thu hwnt yn caniatáu momentwm ac ymwybyddiaeth gynyddol o beth mae’n golygi i fyw mewn byd  ddwyieithog. Roedd y meysydd blaenoriaeth yn cael eu gyrru gan alw cyflogwyr gan fod gan bob un o'r meysydd blaenoriaeth alw am weithlu dwyieithog. Yn y modd hwn, mae gweld sgiliau Cymraeg fel sgil cyflogaeth allweddol yn bwysig i'r myfyrwyr ac maent yn fwy tebygol o ymgysylltu a deall pwysigrwydd cadw a datblygu eu sgiliau. Wrth gwrs, mae bod yn ddwyieithog yn llawer mwy na sgil ar  y CV ac mae'n gyfyngiad posibl ar y cynllun gweithredu bod y ffocws wedi bod ar y Gymraeg fel caffael sgiliau ac nid hefyd fel rhan o hunaniaeth a pherthyn. 
Mae Iechyd a Gofal, Gofal Plant, Gwasanaethau Cyhoeddus, Chwaraeon ac astudiaethau ac adeiladu ar y tir yn feysydd blaenoriaeth. Mae'r rhain yn feysydd lle mae staff yn rhyngweithio'n rheolaidd ag aelodau o'r cyhoedd sy'n siarad Cymraeg, gan greu angen ymarferol am weithwyr dwyieithog. Mae staff nad ydynt yn siarad Cymraeg ond sy'n addysgu yn y meysydd hyn hefyd yn fwy tebygol o gefnogi ac annog sgiliau Cymraeg eu dysgwyr gan fod cysylltiad cryf â'r Gymraeg fel sgil ddefnyddiol yn y sector hwnnw. Unwaith eto, mae hon yn farn gyfyngedig a lleihaol o'r Gymraeg fel rhywbeth sy'n ymwneud â chyflogadwyedd a defnyddioldeb yn unig ond mae'n bachyn sy'n hawdd ei ddeall gan bobl nad ydynt yn siarad Cymraeg a'r sector addysg. Yr her fydd helpu pawb sy'n byw ac yn gweithio yng Nghymru i sylweddoli bod iaith yn allwedd i hunaniaeth ac ystyr sy'n gymaint mwy na dim ond sgil iw ddefnyddio yn y gweithle neu ond yn y dosbarth.
Canolbwynt y Cynllun Gweithredu yw'r pyramid iaith — model haenog sy'n caniatáu i bob dysgwr gael ei osod ar lefel benodol o allu iaith. Mae beirniadaeth o'r model hwn yn cynnwys natur hierarchaidd pyramid a allai awgrymu rhagoriaeth ac elitiaeth. I'r rhai sydd wedi cyrraedd y brig.  Efallai y bydd rhai dysgwyr yn teimlo eu bod ar waelod y pyramid a bod cyflawni rhuglder yn dasg amhosibl ac felly man y man roi'r gorau iddi. Efallai y bydd eraill yn teimlo na allant roi eu hunain ar lefelau uwch oherwydd eu hyder neu ddiffyg cred yn eu sgiliau eu hunain. Nid yw'r pyramid ychwaith yn gwahaniaethu rhwng y gwahanol sgiliau darllen, ysgrifennu a siarad.  Efallai y bydd rhai yn teimlo eu bod yn rhugl wrth ddarllen ond nid wrth siarad ac felly gall gosod eu hunain ar lefel fod yn broblematig. Mae hyn wedi cael ei gydnabod ac wedi arwain at symudiad tuag at ddiffiniad CEFR o allu iaith. Mae'r Fframwaith Cyfeirio Ewropeaidd Cyffredin ar gyfer Ieithoedd (CEFR) yn offeryn a ddefnyddir i ddisgrifio'r hyn y gall dysgwyr ieithoedd ei wneud wrth iddynt symud ymlaen trwy wahanol gamau dysgu. Bydd y newid hwn yn alinio mesur gallu Cymraeg yn yr un modd ag ieithoedd Ewropeaidd eraill.  Mae'r CEFR yn gasgliad o ddatganiadau 'can-do' ac mae Llywodraeth Cymru wedi cynnig defnyddio hyn fel ffordd o fesur gallu mewn ysgolion, colegau a gweithleoedd. Mae Deddf y Gymraeg ac Addysg ( Senedd Cymru 2025) yn ymgorffori disgrifiadau CEFR yn ffurfiol a byddai cael un system yng Nghymru i fesur sgiliau a gallu mewn ffordd gyson yn synhwyrol ac yn llai dryslyd. Byddai'n fuddiol felly i'r Coleg Cymraeg ystyried symud i ffwrdd o'i ddefnydd presennol o ddiffiniadau LLWR a'r pyramid iaith i'r model CEFR.
Fodd bynnag, o fewn y cynllun gweithredu presennol, mae gan y pyramid presennol bedair lefel. Yn y sylfaen mae lefel ymwybyddiaeth — mae pob dysgwr yn cael dealltwriaeth sylfaenol o'r Gymraeg yn eu cyd-destun galwedigaethol, er enghraifft deall pryd y gallai claf ddychwelyd i'r Gymraeg fel ei iaith gyntaf. Mae'r ail lefel, Dealltwriaeth, yn golygu bod dysgwyr yn gallu ynganu enwau Cymraeg yn gywir a chynnal sgwrs sylfaenol. Mae'r drydedd lefel, Hyder, yn canolbwyntio ar ddysgwyr sy'n defnyddio'r Gymraeg yn ymarferol mewn lleoliadau proffesiynol — cefnogi plant sy'n chwarae yn Gymraeg mewn meithrinfa, neu gymryd ymholiad cychwynnol dros y ffôn yn Gymraeg. Mae'r bedwaredd lefel a'r lefel, Rhuglder, yn cwmpasu dysgwyr sy'n gallu gweithredu'n gwbl ddwyieithog yn eu galwedigaeth — cynhyrchu nodiadau cleifion yn Gymraeg, neu arwain cyrsiau hyfforddi drwy gyfrwng y Gymraeg

Uchelgais datganedig y model yw fod pob dysgwr yn gael eu targedu'n rhesymol gan ymyriadau ar un neu fwy o'r lefelau hyn. Er bod hyn yn wir, mae realiti'r dull hwn yn golygu y gallai darlithydd mewn coleg addysg bellach fod mewn sefyllfa lle mae ganddynt ddysgwyr ar bob lefel o'r pyramid mewn un dosbarth. Gallai'r darlithydd fod gyda neu heb sgiliau Cymraeg a disgwylir iddo ddiwallu anghenion pob un o'r lefelau hyn yn y dosbarth tra hefyd yn sicrhau bod y myfyrwyr yn cyflawni eu cymhwyster. Tasg heriol, os nad amhosibl hyd yn oed i'r darlithydd mwyaf ymroddedig sy'n sylweddoli pwysigrwydd cynnal sgiliau Cymraeg. Cyfunwch hyn â myfyrwyr sydd eisiau cuddio eu sgiliau ac sy'n gwrthod gwneud unrhyw waith yn Gymraeg ac mae'r cynllun gweithredu yn wir yn teimlo'n amhosibl.

Lansiwyd y Cynllun Gweithredu o data isel iawn. Ar adeg y cynllun, dim ond 1% o ddysgwyr  oedd yn astudio trwy Gymraeg yn unig ac 11% yn ddwyieithog, gydag 89% yn astudio'n gyfan gwbl drwy Saesneg.  (Coleg Cymraeg Cenedlaethol 2017) Mae'n rhaid i allu mesur cynnydd a chanlyniadau fod yn rhan allweddol o unrhyw gynllun gweithredu, fodd bynnag, mae diffinio a mesur faint o waith sy'n cael ei gwblhau yn y Gymraeg yn hynod o heriol. Mae realiti darpariaeth ddwyieithog o fewn coleg yn golygu bod dosbarthiadau fel arfer yn gymysgedd o ddysgwyr ar wahanol lefelau o'r pyramid iaith. Mae myfyrwyr yn cael eu mesur ar y gwaith y maent wedi'i gwblhau yn Gymraeg.  Fodd bynnag, gall diffinio hyn fod bron yn amhosibl. A yw myfyriwr sydd wedi siarad Cymraeg â'i diwtor am y gwaith yn ddigon i'w gofnodi fel gweithgaredd dwyieithog? Mae'r canllawiau yn glir bod yn rhaid i'r defnydd o'r Gymraeg fod yn gysylltiedig â'r pwnc a'r cyd-destun. Yn ôl y diffiniad hwn, mae myfyrwyr sy'n sgwrsio gyda'i gilydd am eu penwythnos yn y Gymraeg yn cyfrif am ddim yn erbyn y targedau er fod hwn yn peth wych a defnydd naturiol o’r Gymraeg. Er gwaethaf blynyddoedd o weithgarwch, mae canran y gweithgareddau dysgu sy'n digwydd drwy Gymraeg neu ddwyieithog yn y sector ôl-16 wedi aros yn isel iawn, sy'n awgrymu nad yw'r cynllun wedi cyflawni ei nodau eto neu fod mesur gweithgarwch yn fwy cymhleth nag yr oedd yn cael ei feddw. Mae yna beryg hefyd fod y pethau anhywir yn cael eu mesur yn y sector. 
Dangosodd ymchwil y Coleg ei hun yn 2018 ar agweddau dysgwyr dystiolaeth o agweddau negyddol tuag at yr iaith., efallau o  brofiadau addysgol blaenorol. Adborth gan diwtoriaid yn aml yw bod dysgwyr wedi cael cynnig Cymraeg ond wedi dweud na. Mae'r diffyg dealltwriaeth ac ymwybyddiaeth o bwysigrwydd rhoi'r cynnig gweithredol i fyfyrwyr a gwneud y Gymraeg yn rhan naturiol o'r wers i bawb yn faes sydd angen llawer mwy o ffocws a dealltwriaeth.  Mae'r cynllun gweithredu yn canolbwyntio ar ddatblygu sgiliau siarad Cymraeg ymhlith staff ond dylid rhoi mwy o amser a gofal hefyd ar lefel ymwybyddiaeth ac i greu hyrwyddwyr i'r iaith ymhlith staff nad ydynt yn siarad Cymraeg. Mae codi ymwybyddiaeth  fod y Gymraeg yn perthyn i bawb ag o o sut y gall darlithwyr nad ydynt yn rhugl gefnogi eu myfyrwyr yn hanfodol a bydd hefyd yn dod ag ewyllys da ac ymdeimlad o berthyn i'r iaith sydd ei angen i adeiladu diwylliant cynnes a chroesawgar i bawb. Gwyddom fod gennym ddiffyg darlithwyr sy'n siarad Cymraeg a bod hwn yn fater nad yw'n ateb cyflym. Mae codi ymwybyddiaeth o fewn y staff yn hanfodol i lwyddiant y strategaeth ac mae angen i ddarlithwyr nad ydynt yn rhugl deimlo eu bod hefyd yn hanfodol i lwyddiant y cynllun gweithredu. Efallai y bydd mwy o wobrau a chydnabyddiaeth i bencampwyr Cymru nad ydynt yn rhugl yn ffordd o helpu i farchnata a chynyddu ymgysylltiad yma.  Mae angen deall natur dysgwyr o fewn y meysydd blaenoriaeth hefyd. Mae'r rhain yn feysydd sy'n fwy galwedigaethol eu natur ac efallai na fydd dysgwyr eisiau astudio eu holl gymwysterau yn Gymraeg. Gall cynnig tasgau bach neu sesiynau cyd-destunol lle mae'r Gymraeg yn uniongyrchol berthnasol i'r cwrs gynyddu ymgysylltiad. Gall cymryd dull dosbarth cyfan lle mae'n rhaid i bawb gwblhau elfennau penodol yn y Gymraeg hefyd gynyddu hyder a gall normaleiddio'r Gymraeg o fewn amgylchedd yr ystafell ddosbarth. 
Mae gwella sgiliau staff sydd eisoes yn gweithio yn y sector addysg bellach a phrentisiaethau yn amlwg yn flaenoriaeth yn y cynllun gweithredu ac mae hyn yn gryfder.  Fodd bynnag, dylid rhoi mwy o ffocws ac adnoddau yn y maes hwn oherwydd yn ei gyflwr presennol, ni fyddwn yn gallu datblygu'r gweithlu sydd ei angen yn gyflym mewn amser digon cyflym. Dylai'r CCC ystyried ariannu cyrsiau dwys I'r sector a cynnig cyrsiau trochi i staff. Dylai'r cyrsiau TAR yng Nghymru gynnwys uned iaith Gymraeg orfodol fel bod yr holl weithlu yn gallu sgwrsio yn Gymraeg o fewn ystafelloedd dosbarth. Mae cynorthwywyr addysgu yn y sector AB hefyd yn adnodd a rhwydwaith sefydlog all helpu normaleiddio’r Gymraeg yn y dosbarth  a dylid  datblygu y staff yma i gefnogi  myfyrwyr. Yng nghynlluniau datblygu'r gweithlu pobcoleg, dylai pob aelod o staff gael targedau ar eu cynlluniau datblygu personol ar gyfer y Gymraeg a dylid rhoi amser i gefnogi staff gyda hyn. 
Dylid adolygu'r cynllun gweithredu nawr gan ystyried bod gan Medr y Gymraeg fel nod strategol ac yng ngoleuni'r Ddeddf Gymraeg ac Addysg a llywodraeth  newydd odan arweiniad Plaid Cymru yng Nghymru am y tro cyntaf. Mae angen cipio a chanolbwyntio'r grymoedd pwerus hyn er mwyn troi'r llanw ar sut mae'r iaith Gymraeg yn cael ei weld yn y sector AB. Nid yw dibynnu ar ewyllys da a staff sydd wedi ymrwymo i'r weledigaeth bellach yn ddigon ac mae angen mwy o atebolrwydd i sicrhau bod cynnydd yn cael ei wneud. Mae un rhybudd pwysig yma fodd bynnag yn y ffordd y mae cynnydd yn cael ei fesur. Mae angen adolygu targedau a mesurau llwyddiant yn drylwyr i sicrhau eu bod yn gyrru'r ymddygiad newid sydd ei angen i wneud i staff a myfyrwyr deimlo eu bod yn perthyn i'r iaith a nid yn rhywbeth sych sy’n cael eu orfodi ar fyfyrwyr,




Cyd destun cefndirol a  dadansoddiad o gynllun hyrwyddo Coleg Gŵyr Abertawe

Mae Coleg Gŵyr Abertawe yn goleg addysg bellach wedi'i leoli yn Abertawe. Mae'n darparu ystod o gyrsiau i oddeutu 4000 o fyfyrwyr amser llawn a 3,500 o fyfyrwyr rhan-amser. Mae gan y coleg dîm dwyieithog sy'n cynnwys Rheolwr Cymraeg, hyrwyddwr dwyieithog, swyddog ymgysylltu, swyddog safonau a dau gyfieithwyr.  Mae'r tîm bach hwn yn gyfrifol am godi ymwybyddiaeth o hawliau staff a myfyrwyr o ran hawliau iaith. Mae'r tîm yn llawer rhy fach i ddiwallu anghenion staff a myfyrwyr yn unig ac felly mae'n rhaid i'r rhan fwyaf o'r gwaith fod ar rymuso timau ac adrannau a rheolwyr eraill i gefnogi anghenion staff a dysgwyr. 
Mae'r coleg yn derbyn cyllid gan y CCC ac felly mae'r cynllun gweithredu ar gyfer datblygu'r Gymraeg yn seiliedig ar strategaeth y Coleg Cymraeg cenedlaethol. Mae hyn yn synhwyrol gan fod cael aliniad rhwng y coleg a'i gyllidwyr yn synhwyrol ac yn helpu wrth ddatblygu llwybrau a strategaethau. Fodd bynnag, mae unrhyw gyfyngiadau yng nghynllun gweithredu'r Coleg Cymraeg hefyd yn debygol o gael eu mabwysiadu gan y coleg hefyd. Mae hyn wedi'i gydnabod ac mae gan Goleg Gŵyr gamau ychwanegol o fewn ei strategaeth ei hun i sicrhau y gallwn liniaru'r cyfyngiad hwn. Er enghraifft, mae'r Coleg Cymraeg Cenedlaethol yn ariannu llysgenhadon myfyrwyr yn unig o fewn y meysydd blaenoriaeth ond nid yw Coleg Gwyr yn cyfyngu ar geisiadau ac mae ganddynt lysgenhadon myfyrwyr o bob maes. Mae hyn yn helpu'r Gymraeg i gael ei weld fel rhywbeth sy'n bwysig i bobrhan o fywyd coleg a phob campws.
Mae rôl y swyddog ymgysylltu hefyd yn cael ei hariannu gan y Coleg Cymraeg sy’n arwydd  clir a da o’r  pwysigrwydd o ymgysylltu â'r gymuned a chreu 'bywyd Cymreig' o fewn y coleg. Er hyn, mae hwn yn faes y mae angen ei ddatblygu o fewn cynllun gweithredu'r Coleg Cymraeg a choleg Gŵyr.  Mae'r angen am ymdeimlad o berthyn a hunaniaeth yn rhywbeth y dylid ei ddatblygu gan fod ganddo botensial i gyrraedd pob myfyriwr a staff, waeth beth fo'u lefel Cymraeg. Mae'r angen i sicrhau bod pawb yn teimlo'n gynnes tuag at yr iaith ac yn gyfrifol am ei dyfodol yn hanfodol er mwyn cynyddu'r momentwm tuag at gyflawni Cymraeg 2050. Gellid dadlau bod y ffocws ar sgiliau academaidd a gwaith o fewn y cwricwlwm wedi bod yn rhy gul. Mae'n bosibl bod defnyddio'r Gymraeg yn gymdeithasol ac yn anffurfiol yn ffordd fwy croesawgar i'r iaith ac yn un a allai hefyd gynyddu'r ymdeimlad o gymuned a pherthyn yng Ngholeg Gŵyr. Mae hefyd yn helpu y coleg i fod yn fwy gynhwysol sydd hefyd yn bwysig I'r coleg,

Mae'r cytbwys rhwng y defnydd cywir o'r Gymraeg a unrhyw Gymraeg  yn gael ei siarad o gwbl yn sensitif iawn ag yn rhywbeth sydd heb ateb clir.   Fodd bynnag, dylid croesawu'r tensiwn hwn fel rhan o realiti cymdeithas ddwyieithog fodern. Rhaid derbyn yr ystod eang o allu sydd yn y coleg a gellir siapio strategaethau o amgylch y realiti hyn gan ddatblygu llwybrau defnyddiol sy'n cynnig ffordd fwy realistig ymlaen i siwtio pawb. Mae defnydd da o ddata yn cynllun coleg Gwyr sy’n dangos llun clir o lefel sgiliau staff a myfyrwyr ac sy’n helpu i dargedu adnoddau i lle mae’r grwpiau o siaradwyr Cymraeg. O fewn y coleg, dylir ystyried datblygu  fannau gwarchodedig i fyfyrwyr a staff sy'n siarad Cymraeg fel 'swyddfa desg boeth' i siaradwyer Cymraeg lle gall staff weithio a chymdeithasu yn Gymraeg. Yn ogystal â'r mannau hyn sy'n diogelu siaradwyr rhugl, gellir datblygu mwy o fannau dwyieithog ar gyfer siaradwyr newydd fel boreau coffi thematig gydag adnoddau ategol ar gyfer datblygu geirfa ar gyfer ymarfer ymadroddion anffurfiol. Trwy greu lleoedd lle gall y Gymraeg ddod yn arfer a lle gellir gwneud cynnydd ymylol, gall hyn gael momentwm cadarnhaol ar ddiwylliant a bydd yn rhoi'r neges allweddol bod y Gymraeg yn perthyn i bob un ohonom

Mae gan goleg Gŵyr nod strategol ar gyfer datblygu  sgiliau  digidol a gwneud defnydd effeithiol o offer digidol ar gyfer effeithlonrwydd ac ar gyfer parodrwydd i weithio mewn economi sy’n defnyddio mwy a  fwy o dechnoleg. Mae gan dechnoleg a dwyieithrwydd botensial cyffrous fel y dangosir gan y gwaith sy'n cael ei wneud yng Nghanolfan Bedwyr ym Mhrifysgol Bangor. ( Prifysgol Bangor d.d) Gall y symudiad hwn tuag at ddigideiddio gefnogi cynlluniau gweithredu'r Coleg Cymraeg a Choleg Gŵyr a dylai fod yn ganolog i unrhyw strategaethau sy'n datblygu.  Nid yw'r cynllun gweithredu digidol presennol yng ngholeg Gŵyr yn cynnwys digon am sut y gall sgiliau digidol gefnogi'r Gymraeg. Mae hwn wedi bod yn gyfle a gollwyd ac un y dylid ei wella cyn gynted â phosibl. Mae perygl na fydd staff sy'n cael eu cefnogi i ddatblygu eu sgiliau digidol yn gwneud y cysylltiad rhwng offer digidol a chefnogi dwyieithrwydd.  Os na wneir y cyswllt hwn, mae perygl o wastraffu cyfleoedd i uwchsgilio tiwtoriaid mewn perthynas â'r defnydd o sgiliau digidol yn yr ystafell ddosbarth. Gellir dadlau bod hyn o ganlyniad i weithio seilo yn y coleg ac nad yw uwch reolwyr yn glir ar eu cyfrifoldebau a rennir o ran datblygu'r Gymraeg. Y perygl o gael tîm Cymraeg/dwyieithog yw bod ardaloedd eraill o'r coleg yn teimlo eu bod wedi'u rhyddhau o'u cyfrifoldebau ynglŷn â'r targedau. Gellir ymateb i hwn drwy sicrhau fod asesiadau effaith am y Gymraeg yn dod yn arfer safonol a derbyniol mewn unrhyw brosiect neu ddatblygiad  ar draws y coleg. Yn yr un modd, dylid cwblhau asesiadau effaith am faterion eraill fel effaith amgylcheddol, hiliaeth ac ati.  Gallai hyn fod yn gyfrifoldeb y grŵp cydraddoldeb lle gallai eitem sefydlog ar yr agenda fod yn iaith a diwylliant Cymraeg hefyd.
Mae'r coleg ar flaen y gad o ran gemau digidol ac e-chwaraeon a dylid gwneud y mwyaf o gyfleoedd cyffrous  yma i helpui ddatblygu sgiliau Cymraeg.  Drwy gael hwyl gyda'r Gymraeg a rhoi heriau sy'n caniatáu i ysbryd tîm gael ei ddatblygu, bydd sgiliau Cymraeg yn troi o rywbeth anodd a chywilyddus (gan fod llawer o fyfyrwyr a staff yn teimlo bod yr angen i ymddiheuro am eu diffyg gallu neu sgiliau gwan yn eu barn nhw) yn rhywbeth sy'n bleserus ac sy'n uno pawb. Bu rhai llwyddiannau gyda'r dull hwn ar draws y coleg mewn meysydd eraill. Er enghraifft, cawn  her camau staff blynyddol lle mae staff yn creu timau ar ap ar-lein ac yn gweithio gyda'i gilydd i gerdded her rithwir mewn 6 wythnos. Mae llawer o staff yn cymryd rhan ac mae'n ganolbwynt llawer o sgwrs dros gyfnod yr her. Mae'n helpu i uno staff ac yn rhoi tir cyffredin iddynt. Mae hefyd yn tynnu allan natur gystadleuol rhai timau ac mae'r tîm Adnoddau dynol yn adrodd nol am adborth cadarnhaol gan staff ynghylch y digwyddiad. Yn ddiweddar cynhaliwyd cystadleuaeth Duolingo i weld pwy oedd â'r ‘streak’ hiraf o ddysgu Cymraeg ac roedd hyn hefyd yn llwyddiant. Argymhelliad felly fyddai i Adnoddau Dynol osod heriau ar gyfer datblygu sgiliau Cymraeg  sy'n hwyl ac yn gynhwysol ac sy'n meithrin teimlad cymunedol ar draws y staff. Mae'n bwysig bod y fenter hon yn cael ei gosod gan naill ai Adnoddau Dynol neu'r adran Llesiant oherwydd unwaith eto, y neges yw mai cyfrifoldeb pawb yw'r Gymraeg, nid y tîm dwyieithog yn unig a fod pob aelod staff yn bwysig, nid dim ond y darlithwyr. 

Mae gan y coleg ymdeimlad o ewyllys da tuag at y Gymraeg ac fe wnaeth holiadur fewnol i staff yn 2025 ddatgelu sylwadau cadarnhaol am y cynnydd tuag at greu cymuned ddwyieithog lle mae'r Gymraeg yn rhan naturiol o fywyd coleg o ddydd i ddydd. Dylai'r strategaeth geisio'n benodol adeiladu ar hyn trwy ddefnyddio model mewnwelediadau ymddygiadol fel  ‘EAST’. Datblygwyd y model yma gan y Tîm Mewnwelediadau Ymddygiadol a fe fabwysiadwyd  hi gan Lywodraeth Cymru fel rhan o'i strategaeth hyrwyddo iaith gan eu fod  yn cynnig fframwaith ymarferol ar gyfer annog mwy o ddefnydd o'r Gymraeg.( Llywodraeth Cymru 2023)  Mae sicrhau mynediad hawdd i'r Gymraeg  yn gofyn am cynllunio rhwng llawer o systemau a adrannau a dylai'r strategaeth sicrhau bod hyfforddiant yn cael ei roi i reolwyr i sicrhau eu bod yn hyrwyddo'r Gymraeg ar bob cyfle, nid dim ond pan fydd yn rhaid iddynt gydymffurfio â safonau'r Gymraeg.  Mae rhaid i bawb ddeall eu fod nhw’n gyfrifol am y Gymraeg. Dyna pam fod  cynrychiolaeth o bob adran ar Grwp Llywio’r Iaith y  coleg. Dylid gwneud newidiadau syml fel gwneud y Gymraeg yn ddiofyn neu orfod optio allan o'r Gymraeg i ddewis y Saesneg. Dylai systemau, ffurflenni ac amgylcheddau dysgu rhithwir fod yn Gymraeg fel safon gan ei gwneud hi'n hawdd ymgysylltu â'r iaith. Fodd bynnag, mae angen i'r Gymraeg ar y systemau hyn fod yn hawdd i'w ddeall ac mor syml â phosibl. Bydd hwn yn lleihau ofn yn y rhai sy'n rhugl ond yn llai hyderus.  Mae angen i ni adeiladu hyder y myfyrwyr  a’r staff ac mae'n rhaid i ni gydnabod y gall lefelau llythrennedd fod yn isel mewn rhai myfyrwyr. A staff sydd heb ddefnyddio eu Cymraeg am aser hir.  Mae hyn yn rhywbeth sydd hefyd yn digwydd yn y Saesneg ac felly mae’n well i bawb allu deall Cymraeg plaen a syml nag i ychydig allu cwblhau ffurflen sydd mewn Cymraeg uwch. Mae'r ymgyrch Saesneg plaen yn hyrwyddo eu hunain fel arweinwyr byd mewn cyfathrebu clir. Efallai y byddai ymgyrch Gymraeg plaen yn codi ymwybyddiaeth ymhlith siaradwyr Cymraeg rhugl o'r angen a'r lle i Gymraeg clir syml gael ei defnyddio fel porth i'r iaith. (Plain English Campaign, d.d.)
Mae gwneud ymddygiad yn ddeniadol yn tynnu sylw at yr angen i wneud i'r Gymraeg deimlo'n apelgar ac yn berthnasol. Mae cynllyn Gwyr yn gwneud hwn ac yn pwysleisop ar bwysigrwydd y fyfyrwyr sy’n llysgenhadon.   Mae’r cynllun yn ceisio rhoi fwy o gyfrifoldeb ar fyfyrwyr eu hunain fel y gellir gweld y Gymraeg fel rhywbeth ffasiynol ac fel rhan o hunaniaeth ddeniadol i bobl ifanc. Mae angen normaleiddio tynnu sylw at normalrwydd dwyieithrwydd mewn gwledydd Ewropeaidd ac ymffrostio am fod yn ddwyieithog. Mae angen i'r manteision gael eu teimlo gan y myfyrwyr a'u cenfigennu gan eraill. Dylid ystyried grymuso a gwobrwyo staff a myfyrwyr sy'n siarad Cymraeg mewn rhyw ffordd ar lefel coleg a chenedlaethol. Mae hyn yn awgrymu'n dda gydag elfen gymdeithasol y model  ‘EAST’lle mae pŵer normau ac ymddygiad cymdeithasol yn cael eu tynnu arno. Yn ôl y model, mae pobl yn fwy tebygol o fabwysiadu ymddygiad os ydyn nhw'n ei weld yn gyffredin ymhlith y rhai o'u cwmpas. Gall tynnu sylw at weithgareddau a grwpiau y mae siaradwyr Cymraeg yn rhan ohonynt ac y mae pobl eisiau ymuno â nhw gefnogi newid ymddygiad a chynnal sgiliau newydd. Mae angen gwneud y defnydd o'r cyfryngau cymdeithasol i'r eithaf a memes a fideos byrion yn y Gymraeg yn cael eu gwneud yn gyffredin. Mae'r bedwaredd elfen o amseroldeb hefyd yn bwysig gan fod y flwyddyn academaidd mor gyflym. Mae angen i'r elfennau hyn fod yn eu lle o ddechrau pob mis Medi fel ei fod eto yn normaleiddio ac yn rhywbeth sy'n digwydd yn y coleg
Calon  pob llwyddiant dynol yw pobl ac nid yw hyn yn eithriad o ran staff yn y coleg.   Mae gan fyfyrwyr hawliau i ddefnyddio'r Gymraeg ac mae'n hanfodol ein bod yn grymuso myfyrwyr i ddefnyddio’r hawliau hynny. Bydd darlithwyr y coleg  sy'n gofalu am eu myfyrwyr yn llawer mwy agored i ddatblygu a defnyddio eu sgiliau Cymraeg os yw eu myfyrwyr yn mynnu hynny. Byddai'r apêl hon gan y corff myfyrwyr yn llawer mwy effeithiol na chynlluniau datblygu personol a mentrau'r gweithlu. Os gall staff weld bod myfyrwyr yn gofyn am ddarpariaeth Gymraeg ac nad ydynt bellach yn hapus i neud pethau’n Saesneg oherwydd mae nhw ddim am neud ‘ fuss’, bydd mwy o staff yn gofyn ac yn gweld fod dysgu yn ddwyieithog neu allu hwyluso ystafell ddosbarth ddwyieithog yn rhan hanfodol o fod yn athro yng Nghymru. Mae strategaeth y coleg gyda elden glir o ddatblygu staff ond gellir symud hwn i fod yn rhan o dim ansawdd y coleg ac nid ar wahan. Ni ddylai unrhyw goleg fod yn hapus gyda dysgwyr yn gadael y sefydliad gyda llai o sgiliau Cymraeg nag y maent wedi dod i mewn oherwydd diffyg cyfle i ddefnyddio neu ddatblygu sgiliau Cymraeg. Unwaith eto, mae hwn yn fater cydraddoldeb ac ni fyddai'n dderbyniol i ddysgwyr golli sgiliau mewn mathemateg cyfathrebu Saesneg tra yn y coleg




Casgliad
Mae y cynlluniau yn uchelgeisiol, yn drefnus ac yn edrych ar wahanol agweddau a ffactorau sy’n bwysig i lwyddiant Cymraeg 2050. Maen’t yn cydweithio ac yn sicrhau for adnoddau yn mynd tuag at datblugu’r Gymraeg yn synhwyrol ac yn fesurol. Yn symud ymlaen, rhaid defnyddio adborth a fod yn ymwybodol o newidiadau yn y maes i sicrhau ei fod yn bosib i fod yn hyblyg a fod y gallu i newid ac addasu i gyfeloedd su’n codi yn bwysig. Mae angen hefyd edrych ar sut mae llwyddiant yn cael eu fesur i sicrhau fod Cymraeg cymdeithasol a naturiol yn cael ei hybu hefyd ac nid dim ond Cymraeg academaidd. 

